La+destil·lació

=Orientacions per al professorat=

Aquesta pràctica es pot treballar a primer d'ESO quan s'analitzen les mescles i les substàncies pures i els mètodes de separació. __Durada:__ 1 sessió __Agrupament:__ Parelles

=Guió per a l'alumnat=

1. Introducció
El vi està compost bàsicament d'aigua i d’alcohol, ja que la resta de substàncies hi són en concentració molt petita. En canvi, algunes de les substàncies que hi són en quantitats petites són bones per a la nostra salut, com ara alguns antioxidants, i per això hi ha metges que recomanen als adults beure una copeta de vi negre al dia. Malhauradament, l'alcohol és una substància que pot generar adicció i que fa pujar la tensió arterial, per això hi ha persones que tenen prohibit el seu consum. Per solucionar aquest problema en alguns països es pot comprar vi sense alcohol. Se t'acut alguna forma de preparar-lo? Durant la sessió d'avui veurem com, aplicant algunes de les tècniques de separació que hem vist a l'aula, es pot obtenir aquest tipus de producte.

2. Objectius

 * Aplicació d'una tècnica de separació de mescles: la destil·lació.
 * Relació entre la producció d'aliments mitjançant mètodes biotecnològics i els continguts de la matèria.

3. Coneixements Previs
Com recordareu, la destil·lació és un mètode de separació de mescles formades per dos o més components líquids a temperatura ambient i miscibles entre sí aprofitant el fet que el punt d'ebullició dels diferents components de la mescla és prou diferent. Si recordem l'alcohol bull a temperatura més baixa que l'aigua i per això quan escalfem un vi, primer s'evaporarà l'alcohol (78,4ºC) i després l'aigua (100ºC) i aquesta és la propietat que aprofitarem per separar l'alcohol.

4. Materials

 * Matràs de 500 ml
 * Termòmetre
 * Fogó
 * Suports
 * Refrigerant
 * Dos tubs de goma
 * Aigua corrent
 * Vi
 * Aigua destil·lada
 * Trossos petits de porcellana
 * Proveta de 250 ml
 * 2 vasos de precipitats
 * Alcoholímetre
 * Paper mil·limetrat

5. Procediments
1. Posa 200 ml de vi en un matràs. Posa els trossos petits de porcellana dins el matràs (faciliten la formació de bombolles quan bull). 2. Munta els estris segons l'esquema següent:

Imatge: Esquema del sistema de destil·lació. Font: [|Camp d'aprenentatge del Bages]. Llicència desconeguda.

3. Anota la temperatura abans d'encendre el foc. 4. Encen el foc i engega l'aixeta per tal que funcioni el refrigerador. 5. Anota la temperatura cada dos minuts mentre duri l'experiment. 6. Comença a recollir el destil·lat en dos vasos de precipitats amb 30 ml cadascun. 7. Una vegada has recollit els 60ml tanca el foc.

6. Activitats
a) Descriu l'aspecte, el color la olor, etc. dels dos destil·lats que has recollit. b) Fes una gràfica de temperatura versus temps amb les dades que has recollit mentre s'escalfava la mescla. Intenta explicar la seva forma segons els conceptes sobre canvi d'estat estudiats a classe. c) Dilueix amb aigua destil·lada fins a 200ml (el volumen incial) els dos destil·lats i mesura'n el grau d'alcohol. Què hi observes? c) Compara el grau d'alcohol dels dos destil·lats amb el que hi havia indicat en l'ampolla de vi. Què observes? Com pots explicar aquestes diferències?

=Referències=

Protocol del camp d'aprenentatge del Bages. [|http://www.xtec.cat/serveis/cda/a8902035/consulta/consvinya/5laboratori/7alcohol1.pdf]